31.10.2022
ET
Euroopa Liidu Teataja
C 418/49
Nõuded Hageja palub Üldkohtul: — tühistada vaidlustatud otsus niivõrd, kuivõrd sellega tühistatakse tühistamisosakonna otsus, tuginedes vaidlustatud otsuse punktis 39 esitatud järeldusele, et „[kaubamärgi omaniku ja tühistamistaotluse esitaja] tähised on üldmuljelt sarnased“; — mõista EUIPO-lt välja kaubamärgi omaniku kohtukulud.
Väide — Euroopa Parlamendi ja nõukogu määruse (EL) 2017/1001 artikli 8 lõike 1 punkti b rikkumine ja Euroopa Liidu Kohtu praktika eiramine.
1. septembril 2022 esitatud hagi – Carmeuse Holding versus komisjon (Kohtuasi T-554/22) (2022/C 418/63) Kohtumenetluse keel: inglise Pooled Hageja: Carmeuse Holding SRL (Brașov, Rumeenia) (esindajad: advokaadid S. Olaru, R. Ionescu ja R. Savin) Kostja: Euroopa Komisjon
Nõuded Hageja palub Üldkohtul: — liita käesolev tühistamishagi hagiga, mille Carmeuse esitas komisjoni 14. veebruari 2022. aasta otsuse 2022/C 160/09 peale, mis on kohtuasja T-385/22 ese; — tunnistada hagi vastuvõetavaks ja põhjendatuks; — tühistada komisjoni 21. aprilli 2022. aasta otsus, millega antakse Euroopa Liidu tehingulogi põhihaldajale korraldus sisestada muudatused Bulgaaria, Tšehhi, Taani, Saksamaa, Eesti, Iirimaa, Kreeka, Hispaania, Prantsusmaa, Itaalia, Küprose, Läti, Luksemburgi, Ungari, Madalmaade, Austria, Poola, Portugali, Rumeenia, Slovakkia, Soome ja Rootsi riiklikes eraldustabelites Euroopa Liidu tehingulogisse (1), osas, milles määrati vale arv lubatud heitkoguse ühikuid, mis tasuta eraldatakse hagejale kuuluvatele käitistele Valea Mare-Pravăț, Fieni ja Chișcădaga aastateks 2021–2025, ja vähendatakse — tasuta lubatud heitkoguse ühikuid Carmeuse Holding SRL – Valea Mare-Pravăți käitisele (asukoht Valea Mare-Pravăț, Rumeenia; liidu registri tunnuskood ID 55) 5 444 võrra iga aasta kohta ajavahemikus 2021–2025; — tasuta lubatud heitkoguse ühikuid Carmeuse Holding SRL – Fieni käitisele (asukoht Fieni, Rumeenia; liidu registri tunnuskood ID 56) 4 667 võrra iga aasta kohta ajavahemikus 2021–2025; — tasuta lubatud heitkoguse ühikuid Carmeuse Holding SRL – Chișcădaga käitisele (asukoht Chișcădaga, Rumeenia; liidu registri tunnuskood ID 57) 3 473 võrra iga aasta kohta ajavahemikus 2021–2025; — mõista kostjalt välja hageja kohtukulud käesolevas menetluses; — võtta muud meetmed, mida kohus peab vajalikuks.